10 ຄົນ ເສຍຊີວິດ ຍ້ອນລະເບີດລົດ ຢູ່ ອີຣັກ
ລະ​ເບີ​ດສອງລູກ​ ແຕກຂື້ນ​ຢູ່​ບ່ອນ​ຈອດ​ລົດ ​ຂອງໂຮງ​ແຮມ Babylon ແລະ ຢູ່​ນອກໂຮງແຮມ Meradian ໃນນະຄອນຫລວງແບກແດດ ປະເທດອີຣັກ.
ບັນດາເຈົ້າໜ້າທີ່ ອີຣັກ ກ່າວວ່າ ລະເບີດລົດສອງຄັນໄດ້ແຕກ ຂື້ນ ຢູ່ນອກໂຮງແຮມຫ້າດາວສອງແຫ່ງ ທີ່ມີການປ້ອງກັນຢ່າງ ໜາແໜ້ນ ໃນນະຄອນ Bagdad ເຮັດໃຫ້ມີຜູ້ເສຍຊີວິດຢ່າງ ໜ້ອຍ 10 ຄົນ ແລະໄດ້ຮັບບາດເຈັບເກືອບ 30 ຄົນ ລະເບີດລູກທຳອິດໄດ້ເກີດຂື້ນຢູ່ບ່ອນຈອດລົດ ຂອງໂຮງແຮມ Babylon ໃນຕອນແລງວັນພະຫັດວານນີ້ ໂດຍສັງຫານຫົກ ຄົນ ແລະມີຜູ້ບາດເຈັບ 14 ຄົນ ຫລາຍນາທີຕໍ່ມາ ລົດອີກຄັນນຶ່ງກໍໄດ້ລະເບີດຂື້ນ ຢູ່ນອກໂຮງ ແຮມ Meradian ແລະໂຮງແຮມ Sheraton ເກົ່າ ທີ່ຕັ້ງຢູ່ໃກ້ຄຽງເຮັດໃຫ້ມີຜູ້ເສຍຊີວິດ ສີ່ຄົນແລະໄດ້ຮັບບາດເຈັບ 13 ຄົນ ທ້າວ Saief Mohamed ຜູ້ເຫັນເຫດການກ່າວວ່າ “ເຫດລະເບີດທັງສອງ ທີ່ເກີດຂື້ນ ໃນມື້ວານນີ້ ຢູ່ທີ່ໂຮງແຮມສອງແຫງໄດ້ສັງຫານຫລາຍຄົນ ທີ່ໄຮ້ດຽງສາ ແລະເປັນຊາວ ໜຸ່ມ ເຂົາເຈົ້າໄດ້ກະທຳຄວາມຜິດຫຍັງທີ່ຕ້ອງໄດ້ຖືກສັງຫານແບບ ນີ້ ” ບໍ່ມີກຸ່ມໃດອ້າງເອົາຄວາມຮັບຜິອຊອບ ແຕ່ປາກົດວ່າມີການໂຈມຕີເກືອບໃນແຕ່ລະວັນ ທີ່ໄດ້ອ້າງເອົາຄວາມຮັບຜິດຊອບໂດຍກຸ່ມລັດອິສລາມ ທີ່ໄດ້ຍຶດເອົາດິນ ແດນທີ່ອັນ ກວ້າງໃຫຍ່ຂອງປະເທດໃນປີກາຍນີ້ ພວກກະບົດໄດ້ເຂົ້າຍຶດເອົາເມືອງ Ramadi ທາງພາກຕາເວັນຕົກຂອງນະ ຄອນ Bagdad ໃນຕົ້ນເດືອນນີ້ ທີ່ເຮັດການບຸກໂຈມຕີຂອງລັດຖະບານອີ ຣັກແລະການໂຈມຕີ ທາງອາກາດຂອງສະຫະລັດຕໍ່ພວກຫົວຮຸນແຮງລັດອິສ ລາມບໍ່ປະສົບກັບຄວາມຄືບໜ້າ